== Karriere ==
[[Fil:Elizabeth Garrett Anderson before the Faculty of Medicine, Paris.jpg|thumb|Garrett til møde med Sorbonne-universitetets medicinske fakultet.]]
Selvom Garrett nu havde autorisation til lægegerning fra apotekerforeningen, kunne hun som kvinde ikke få arbejde som læge på noget hospital. Derfor åbnede hun i slutningen af 1865 sin egen klinik i Upper Berkeley Street i London.<ref>Manton, pp. 167–169</ref> I begyndelsen kom der kun få patienter, men hendes praksis voksede sig gradvist større. Efter et halvt år åbnede hun på Seymour Place en klinik til ambulant behandling, især rettet mod fattige kvinder, som her kunne få kvalificeret hjælp af en af deres eget køn. I 1865 nåede en kolera-pandemi Storbritannien, hvor sygdommen ramte både fattige og rige, og i panik glemte visse deres forudindtagethed over for kvindelige læger. Mange opsøgte klinikken på Seymour Place, kaldet ''St Mary's Dispensary for Women and Children'',<ref>Manton, p. 173</ref> og her behandlede Garrett det første år 3.000 ambulante patienter, som aflagde 9.300 besøg på klinikken.<ref>Manton, p. 175</ref> Da det kom Garrett for øre, at dekanen på [[Sorbonne (Paris Universitet)|Sorbonne-universitetets]] medicinske fakultet ville tillade kvindelige medicinstuderende, lærte hun sig fransk for at kunne tage denne uddannelse, som hun efter nogen besvær fik i 1870.<ref name="Ogilvie" /><ref>[http://www.bbc.co.uk/wales/mid/sites/brecon_life/pages/franceshoggan.shtml Pioneering Physician] {{Webarchive|url=https://web.archive.org/web/20100828113744/http://www.bbc.co.uk/wales/mid/sites/brecon_life/pages/franceshoggan.shtml |date=28. august 2010 }}, BBC, Last updated: 2 January 2008</ref>
Historie